Den Vest-Sjællandske Avis, 1819-09-28
Nyeste Post-Efterretninger. Carlsbad er forladt; alle de underhandlende Ministre ere afreiste; men der meldes nu fra Wien, at disse samme Ministre, som have raadslaget med hinanden og flere vigtige Gienstænde Tydskland, angaaende, skulle samles igien den 20de November i Østerrigs Hovedstad, for at fuldende deres Arbeider. - Kronprindsen af Preussen og Prinds Frederik af Oranien, afreiste fra Wien den 13de September og ankom til Berlin den 18de. Der og i hele Preussen er Sorgen almindelig over dets store Feldtherres Død, og især yttrer denne Følelse sig hos Armeen; 20000 Mand som vare sammendragne, i Breslau til Høstmaneuvren, forsamlede sig den 13de September om Morgenen paa den Plads, som Fyrsten har udvalgt til sit Begravelses-Sted (to Lindetræer ved en Korsvei) for ved en religiøs Fest at bringe ham deres sidste Hylding. – Den Østerrigske Armee er betydelig forstærket; ved den sidste Udtagelse af Tropper har den faaet en Tilvært af 80000 Mand, og man taler om, at den skal erholde en nye ligesaa stor Formerelse; denne Formerelse angaaer blot de regulaire Tropper; desuden ere alle Landeværns-Bataillonerne bevæbnede og eqviperede, saa at de paa det første Vint kunne forene sig med hine. Krigsministeriet har ladet opkiøbe 4000 Heste i det Holsteenske for det svære Cavallerie; og Artillerie-Regimenterne ere overcomplette. (Forsigtigheder, som ved en saa uroelig Naboestat som den Tyrkiske kunne være nødvendige; især da vist nok store Forandringer forestaae Orienten) Fra den Mand, som eengang, efter sit eget lykke, bestemte Begivenhedernes Gang i Europa, men nu maae overlade dem til denne Verdensdeels legitime Regentere og deres indbyrdes paa Kongresserne i Wien og Aachen aftalte Bestemmelser, har man nu faaet nogle paalidelige Efterretninger, da GrevindeMontholon er kommen fra St. Helena tilbage til Frankerige. J England maatte hun ikke stige i Land; men den Engelske Schaluppe, The lying Fisch, har bragt hende med sin tiaarige Søn og hendes to Døttre, som ere fødte paa St. Helene, til Ostende, hvor hun ankom den 12te September. Hendes Mand kunde ikke overtale sig til at forlade Napoleon; men hun er reist tilbage til Europa, forat besørge sine Børns Opdragelse; enhver Fransk Afreise, giør et dybt Jndtryk paa Napoleon; han har nu ingen hos sig uden General Bertrand, dennes Gemahlinde og Tienestefolk, Grev Montholon og fire Tienere, Napoleon har af og til nøgle Angreb af sin Leversygdom, men befinder sig i det Heleret vel, og er bleven meget corpulent ved sin stillesiddende Levemaade; han beskiæftiger sig med at skrive sin Historie, hvortil Bertrand og Montholon ere ham behielpelige, og hvoraf der bliver taget forskiellige Afskrifter, for at Værket ikke skal gaae forloret. Der fortælles, at en Boghandler i London skal have tilbudt ham et Honorar derfor af en Million Franker. - Paa hans Faders Carl Bonapartes Mindemærke i Parken ved St. Leu, læses blot de Ord: Stiig op af din Grav Carl Bonaparte; din Søn kalder dig til Udødelighed. – Ved Hoffet i Rio Janeiro er nu foregaaet en stor Forandring i Etiqvetten; alle Personer skulle nemlig, naar de møde Kongen eller nogen af den Kongelige Familie kjørende paa Gaden, kaste sig paa Knæe naar de gaae, eller stige ud af deres Vogn, naar de kiøre, men alle udenlandske Gesandtskaber ere nu blevne frietagne for denne Skik, siden den Nordamerikanske Minister Hr. Sumpters Vægring for at efterkomme den.